open-index/open-wikipedia-markdown huggingface dataset:
Antonio Ascari

**Antonio Ascari** (15. syyskuuta 1888 Mantova, Italia – 26. heinäkuuta 1925 Pariisi, Ranska) oli italialainen Grand Prix -mestari.

Hän aloitti kilpailemisen 1919 Fiatilla ja ajoi myöhemmin Alfa Romeolla. Hän voitti Italian Grand Prix'n 1924 ja Belgian Grand Prix'n 1925. Hän kuoli onnettomuudessa Ranskan Grand Prix'ssa Autodrome de Montlhéry'lla samana vuonna.
Hänen poikansa Alberto Ascari oli myös kilpa-autoilija. 

## Lähteet
* Find a Grave Antonio Ascari
* StateMaster Encyclopedia: Antonio Ascari 

## Aiheesta muualla

* FerrariStuff.com: Antonio Ascari
NCAA-koripallon I-divisioona

**NCAA koripallon I-divisioona** on NCAA:n korkein yliopistosarja koripallossa. Sarjaa on järjestetty vuodesta 1939 lähtien ja nykyisin mukana on 351 yliopistoa. "March Madness" nimellä kulkevaan lopputurnaukseen pääsee 68 joukkuetta. 

## Loppuottelut

* Louisville erotettiin vuoden 2013 mestaruudesta NCAA-sääntöjen rikkomusten vuoksi.

## Aiheesta muualla
*Virallinen kotisivu
Katja Lindroos

**Katja Lindroos** (s. 1969) on suomalainen toimittaja, tutkija ja yrittäjä. Lindroos on työskennellyt muun muassa Imagen toimituspäällikkönä ja Muoto-lehden päätoimittajana. Koulutukseltaan Lindroos on taiteen maisteri ja on kuratoinut ja opettanut Taideteollisessa korkeakoulussa sekä vetänyt ideointityöpajoja.

Lindroos on toimittanut ja kirjoittanut teokset 50-, 60- ja 70-luvun kerros- ja rivitaloista, elämänhallinnasta, brändeistä, designista ja flamencosta, sekä tehnyt Amsterdamin matkaoppaan.

## Teokset
* *MOMO – Koti elementissään*, Katja Lindroos, kuvat Riikka Kantinkoski ja Niclas Warius, Siltala 2013
* *Ravistettava, omskakas – toisinajattelijan käsikirja*, Saku Tuominen, Katja Lindroos, Tammi 2009 
* *Kirkas brandi*, Satu Lindroos, Göte Nyman, Katja Lindroos, WSOY 2005 
* *Finnish Design Yearbook 2006*, toim. Katja Lindroos, Pekka Toivanen; Design Forum Finland 2006 
* *Amsterdam*, Katja Lindroos, Antti Helin, Image, 2005 
* *Flamenco*, Katja Lindroos ym., Like, 1999 

## Lähteet
Camillo Ranzani

**Camillo Ranzani** (22. kesäkuuta 1775 Bologna – 23. huhtikuuta 1841 Bologna) oli italialainen luonnontieteilijä ja apotti.

Ranzani toimi Bolognan yliopiston luonnontieteiden professorina. Georges Cuvier tapasi hänet Bolognassa vuonna 1810 ja ihastui yliopiston selkärankaiskokoelmiin niin, että kutsui Ranzanin Pariisiin, missä tämä asui kaksi vuotta. Hän nimesi useita uusia kalalajeja ja linnuista kirjomaatimalin (*Orthonyx temminckii*) ja kirjosepän (*Trachyphonus vaillantii*) vuonna 1821.

Ranzanin kunniaksi on nimetty katu Bolognassa ja Roomassa.

## Teoksia
* *La storia naturale degli uccelli*. Bologna : A. Nobili, 1821-. Elementi di zoologia. T. 3

## Lähteet
Western Athletic Conference

**Western Athletic Conference** (lyh. **WAC**) on NCAA:n I-divisioonaan kuuluva korkeakoulujen konferenssi. Konferenssiin kuuluu 9 yliopistoa ja 19 eri urheilulajia. Konferenssin päämaja sijaitsee Texasin Arlingtonissa ja se on perustettu vuonna 1962. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.

## Lähteet
Ville Olki

**Ville Olki** (s. 28. helmikuuta 1976) on suomalainen koripalloilija. Hän on 191 cm pitkä.

Olki aloitti ammattilaisuransa Helsingin NMKY:ssä vuonna 1994. Hän on edustanut Vantaan Pussihukkia vuosina 1998–2004. Vuonna 2003 hänet valittiin vuoden parhaaksi kuudenneksi pelaajaksi.

## Lähteet
Andrei Voronihin

**Andrei Nikiforovitš Voronihin** (); (28. lokakuuta (J: 17. lokakuuta) 1759 Novoje Usolje, Permin kuvernementti, Venäjän keisarikunta – 5. maaliskuuta (J: 21. helmikuuta) 1814 Pietari, Venäjän keisarikunta) oli venäläinen uusklassismin ajan arkkitehti ja taidemaalari. 

Andrei Voronihin syntyi Novoje Usoljen kylässä Permin kuvernementissa alueella, jonka omisti Stroganovien suku sen asukkaineen. Andrei ja hänen perheensä olivat kreivi Aleksandr Sergejevitš Stroganovin (1733–1811) maaorjia. Voronihin opiskeli Stroganovien perustamassa taidekoulussa, josta parhaat oppilaat lähetettiin jatko-opintoihin suurempiin kaupunkeihin. Voronihin lähetettiin Moskovaan, jossa häntä opetti muun muassa Vasili Baženov. Kuultuaan Voronihinin lahjakkuudesta Keisarillisen taideakatemian puheenjohtaja kreivi Stroganov lähetti hänet opiskelemaan Pietariin taideakatemiaan. 

Vuonna 1786 kreivi Stroganov vapautti Voronihinin maaorjuudesta. Hän matkusti kreivin pojan, kreivi Pavel Aleksandrovitš Stroganovin (1774–1817) kanssa Saksaan, Ranskaan ja Sveitsiin. Vuonna 1789 he matkustivat Pariisiin, jossa Vorohinin teki lopullisen päätöksen tulla arkkitehdiksi. Maaliskuusta 1800 lähtien Voronihin työskenteli Pietarin taideakatemian arkkitehtuurin professorina. Vuonna 1801 hän alkoi työskennellä kuuluisimman projektinsa, Kazanin katedraalin, parissa. Kreivi Aleksandr Stroganov oli kirkon rakentamisvalvontalautakunnan puheenjohtaja. Katedraali valmistui vuonna 1811. Vuosina 1806–1811 Voronihin rakensi kaivosinstituutin rakennuksen.

Hän toteutti myös Charles Cameronin suunnitelmia vuosina 1782-1807 rakennetussa Pavlovskin palatsissa sekä osallistui Stroganovin palatsin toteuttamiseen.

## Lähteet

## Aiheesta muualla
Elisabeth Röhm

**Elisabeth Röhm** (s. 28. huhtikuuta 1973 Düsseldorf, Saksa) on amerikansaksalainen näyttelijä. Hän on näytellyt muun muassa elokuvissa *[[Harry pala palalta]]* (1997), *[[Miss FBI – aseistettu ja ihana]]* (2005), *[[American Hustle]]* (2013) ja *[[Joy (elokuva)|Joy]]* (2015). Hänet tunnetaan myös rooleistaan televisiosarjoissa *[[Eureka Street]]*, *[[Wall Streetin pörssihait]]*, *[[Angel (televisiosarja)|Angel]]*, *[[Naistenmiehet]]* ja *[[Heroes (televisiosarja)|Heroes]]* ja *[[Kova laki]]*. Televisiosarjassa *Kova Laki* hän esitti apulaispiirisyyttäjä Evelyn Southerlyniä kaikkiaan 85&nbsp;jaksossa vuosina 2001–2005. Hänen roolihahmonsa poistui sarjasta 15.&nbsp;tuotantokauden 13.&nbsp;jaksossa tultuaan erotetuksi.

## Varhainen elämä

Elisabeth Röhm syntyi Länsi-Saksan Düsseldorfissa. Röhmin perhe muutti Yhdysvaltoihin hänen ollessa yksivuotias. Hänellä on Saksan ja Yhdysvaltain kaksoiskansalaisuus. Hän kasvoi Bedfordissa New Yorkissa. Röhm valmistui vuonna 1991 St. Andrew’s-Sewanee Schoolista ja opiskeli kirjoittamista ja Euroopan historiaa Sarah Lawrence Collegessa Bronxvillessä.

## Yksityiselämä

Röhm oli kihloissa Austin Smithardin kanssa vuonna 2000 ja MSNBC:n toimittaja Dan Abrahamsin kanssa vuodet 2003–2005. Vuodesta 2007 lähtien hän on ollut kihloissa Ron Woosterin kanssa. Heillä on huhtikuussa 2008 syntynyt tytär.

## Palkintoehdokkuudet

* Screen Actors Guild -palkinto (2002, 2004)

## Aiheesta muualla

*
Michael Doleac

**Michael Doleac** (s. 15. kesäkuuta 1977 San Antonio) on yhdysvaltalainen koripalloilija. Hän pelasi ammattilaisena vuosina 1998–2008. Sitä ennen Doleac pelasi Utahin yliopiston joukkueessa ja teki siellä poikkeuksellisen menestyksekkään uran. Ammattilaisuransa jälkeen Doleac aikoo jatkaa opintojaan.

## Lähteet

## Aiheesta muualla
*NBA:n pelaajaprofiili
Andrea Hall

**Andrea Hall** (s. 31. lokakuuta 1947) on yhdysvaltalainen näyttelijä ja näyttelijä Deidre Hallin kaksoissisko. Hänet tunnetaan muun muassa roolistaan Päivien viemää -saippuasarjassa. 

## Lähteet

## Aiheesta muualla
*
Kirby

**Kirby** voi tarkoittaa seuraavia:

## Sukunimi
* Bruce Kirby (oik. *Bruno Giovanni Quidaciolu*, s. 1928), yhdysvaltalainen näyttelijä, Bruno Kirbyn isä
* Bruno Kirby (1949–2006), yhdysvaltalainen näyttelijä, Bruce Kirbyn poika
* Fran Kirby (s. 1993), englantilainen jalkapalloilija
* Jack Kirby (oik. *Jakob Kurtzberg*, 1917–1994), yhdysvaltalainen sarjakuvapiirtäjä ja -käsikirjoittaja
* Kathy Kirby (1938–2011), brittiläinen laulaja
* James Leyland Kirby, *The Caretaker* (s. 1974), brittiläinen ambient-muusikko
* Pierre Kirby (k. 1990), englantilainen näyttelijä ja kamppailulajitaituri
* Rene Kirby (1955–2025), yhdysvaltalainen elokuva- ja televisionäyttelijä
* Vanessa Kirby (s. 1988), englantilainen näyttelijä
* William Forsell Kirby (1844–1912), brittiläinen hyönteistutkija
* William Kirby (1759–1850), brittiläinen hyönteistutkija

### Kuvitteellisia henkilöitä
* Landon Kirby, televisiosarjoissa *[[Vampyyripäiväkirjat]]* ja *[[Legacies]]*

## Etunimi

* Kirby Dach (s. 2001), kanadalainen jääkiekkoilija
* Kirby Gregory eli Kirby (s. 1953), englantilainen rockmuusikko
* Kirby Minter (1929–2009), yhdysvaltalainen koripalloilija ja maailmanmestari
* Kirby Morrow (1973–2020), kanadalainen näyttelijä ja stand up -koomikko
* Kirby Puckett (1960–2006), yhdysvaltalainen baseballpelaaja
* Edmund Kirby Smith (1824–1893), yhdysvaltalainen kenraali

## Muita
* Kirby-palkinto, Jack Kirbyn mukaan nimetty sarjakuvapalkinto
* Rip Kirby, Alex Raymondin luoma sarjakuvahahmo
* Kirby (), Nintendo-pelien hahmo. Tähän liittyvät:
** , animesarja, joka perustuu Nintendon Kirby-hahmoon
** Kirby, tasohyppelypelisarja
** Kirby Air Ride, Nintendon julkaisema ajopeli
** Kirby Superstar Ultra, peli
** Kirby Wii, HAL Laboratoryn kehitteillä oleva tasohyppelypeli Wiille
** , HAL Laboratoryn kehittämä ja Nintendon julkaisema tasohyppelypeli
** , Flagsihipin kehittämä ja HAL Laboratoryn ja Nintendon julkaisema tasohyppelypeli 
** Kirby's Adventure, Nintendo Entertainment System -pelikonsolille julkaistu tasohyppelypeli
** Kirby's Dream Land, HAL Laboratoryn kehittämä ja Nintendon julkaisema tasohyppelypeli Game Boylle vuodelta 1992
** Kirby's Dream Land 2, HAL Laboratoryn kehittämä ja Nintendon julkaisema tasohyppelypeli Game Boylle vuodelta 1995
** Kirby's Fun Pak, HAL Laboratoryn kehittämä ja Nintendon julkaisema tasohyppelypeli Super Nintendo Entertainment System pelikonsolille
Christina Swindle

**Christina Marie Swindle** (s. 6. lokakuuta 1984 Miami, Florida) on yhdysvaltalainen uimari. Hän voitti kultaa 4 × 100 metrin vapaauintiviestissä vuoden 2003 Pan-Amerikan kisoissa Santo Domingossa Amanda Weirin, Colleen Lannen ja Courtney Shealyn kanssa. Samoissa kisoissa hän sai hopeamitalin 100 metrin vapaauinnissa. 

Swindle rikkoi 50 ja 100 metrin vapaauinnin kansalliset high school -ennätykset vuonna 2000. Hänen yliopistonsa oli Auburnin yliopisto Alabamassa.

## Lähteet
Arcus (urheiluseura)

**Arcus** on turkulainen jousiammuntaseura, joka on perustettu vuonna 1953. 

Arcus on järjestänyt kansallisia kilpailuja ja muun muassa MM-karsintakilpailun 2009. Neljä seuran valmentajaa on suorittanut Suomen Jousiampujain liiton valmentajakurssin. Arcusta ovat edustaneet muun muassa Juuso Huhtala ja Mika Savola.

## Aiheesta muualla
*Virallinen sivusto
Hapoel Jerusalem BC

**Hapoel Jerusalem BC** on israelilainen koripalloseura. Se on menestynyt sekä kansallisella että kansainvälisellä tasolla. Seuran kotipaikka on Jerusalem.

## Historia

Hapoel Jerusalem perustettiin vuonna 1943. Seura liittyi vuonna 1955 maan pääsarjaan, mutta ensimmäinen kausi päättyi huonosti, sillä joukkue oli sarjan viimeinen. Hapoel putosi tämän johdosta sarjasta mutta nousi takaisin vuonna 1958. Seuraava vuosikymmen oli joukkueelle jo parempi, sillä se voitti suurimman osan kotipeleistään. Todellinen menestyminen alkoi kuitenkin vasta 1990-luvulla, jolloin joukkue voitti ensimmäiset mestaruutensa. Vuosina 1996 ja 1997 seura voitti Israelin cupin finaaleissa Maccabi Tel Avivin ja saavutti ensimmäisen mestaruutensa. Kaudella 2003–2004 Hapoel eteni ULEB Cupissa loppuotteluun, jossa se voitti Real Madridin.

## Mestaruudet

* **[[ULEB Eurocup|ULEB Cup]]** 2003-04 (1)
* **[[Ligat HaAl (koripallo)|Israelin liiga]]** 2015 (1)
* **[[Israelin koripallon cup|Israelin cup]]** 1995-96, 1996-97, 2006-07, 2007-08 (4)
* **[[Israelin koripallon liigacup|Israelin liigacup]]** 2008, 2009, 2014, 2016 (4)

## Katso myös
*Hapoel

## Lähteet

## Aiheesta muualla
*Virallinen kotisivu
UNIKS Kazan

**UNIKS Kazan** (Баскетбольный клуб УНИКС Казань) on venäläinen ammattilaiskoripalloseura, joka pelaa Venäjän koripallon pääsarjassa PBL:ssä. Seuran kotipaikka on  Tatarstanin tasavallan pääkaupunki Kazan. Seuran nimi UNIKS viittaa sanoihin "UNIversitet — Kultura — Sport" (yliopisto — kulttuuri — urheilu).

## Historia
Seura on kehittynyt opiskelijajoukkueesta. Ammattilaisseurana se perustettiin vuonna 1991. Vuonna 1997 se kohosi korkeimmalle sarjatasolle Superliiga A-han. Tällä tasolla se on saanut hopeaa neljä kertaa (2001, 2002, 2004, 2007) ja pronssia kuudesti. Se voitti Venäjän cupin vuosina 2003, 2009 ja 2014.

Vuonna 2004 seura voitti EuroChallengen eli silloisen  FIBA Europe Leaguen. Kaudella 2007–2008 seura pääsi eurooppalaisessa ULEB Cupissa puolivälieriin. Kaudella 2010–2011 se voitti ULEB-cupin.

Vuosina 2009–2011 Kazan pelasi VTB United Leaguessa. Kaudella 2010–2011 se pelasi Venäjän PBL-sarjassa, voitti runkosarjan ja sijoittui lopulta kolmanneksi.

## Lähteet

*EuroCup BasketBall

## Aiheesta muualla
*Virallinen kotisivu
Spartak Primorje

**Spartak-Primorje** () on venäläinen miesten ammattilaiskoripalloseura, joka pelaa Venäjän pääsarjassa (PBL). Seuran kotipaikka on Vladivostok Venäjän kaukoidässä. Seura perustettiin 1999 valmentaja Sergei Kligerin aloitteesta. Vuoteen 2003 nimenä oli Spartak-VGUES (Спартак-ВГУЭС). Aluekuvernööri Sergei Darkinin avulla seura turvasi taloutensa ja nousi 2000-luvun alussa Venäjän urheilukartalle kilpaillen myös kansainvälisesti. Seura ylsi palkintosijoille Kiinan cupissa Harbinissa 2001. Kaudella 2007–2008 Spartak-Primorje pelasi ULEB Eurocupissa.

## Lähteet

## Aiheesta muualla
*Seuran viralliset sivut
Heikki Pajunen

**Heikki Pajunen** (s. 23. tammikuuta 1971 Helsinki) on suomalainen yritysvalmentaja, asuntosijoittajaja entinen suomalainen jalkapalloerotuomari.    

Pajunen toimii Novetoksessa yritysvalmentajana ja hallituksen puheenjohtajana. Hän toimii asiakasyritysten työhyvinvoinnin kehittämishankkeissa johtamisen, esimiestoiminnan, esimiestyön kehittämisen, osaamisen, motivoinnin ja työyhteisön kehittämisen alueilla. Pajunen  on kirjoittanut blogeja aiheesta: haastaminen, voittaminen ja johtaminen.  

Pajunen on ollut Henry ry:n hallituksen jäsenenä ja perustanut Henry ry:n Nuoret HR-kyvyt -jaoksen. Hän on kirjoittanut yhdessä Tapio Aaltosen ja Kallu Tuomisen kanssa kirjan *Syty ja Sytytä – valmentavan johtamisen filosofia ja Merkityksen kokemus* –kirjan Tapio Aaltosen ja Pirjo Ahosen kanssa.    

Heikki Pajunen toimii toimitusjohtajana ja omistajana Leiritulen tähdet Oy:ssä, jonka aputoiminimenä on KompassiKodit. KompassiKodit on asuntosijoittamiseen ja omien vuokra-asuntojen vuokraukseen omistautunut yritys. Asunnot sijaitsevat ympäri Suomea ja keskittyvät kaupunkeihin ja kasvukeskuksiin. KompassiKodit toimii inhimillisemmän vuokranantajuuden puolesta ja edistää toiminnalla ihmisten auttamista .

Pajunen on toiminut jalkapalloerotuomarina Veikkausliigassa vuosina 1999–2008. Hän tuomitsi urallaan 126 liigaottelua.

Heikki Pajunen on toiminut muun muassa huippu-urheilijoiden henkisenä valmentajana. Hän on valmentanut olympiatason urheilijoita. Pajunen aloitti valmentajanuransa vuonna 1986 Malmin Palloseurassa; vuonna 1989 joukkue voitti C-junioreiden suomenmestaruuden.

Marraskuussa 2021 Pajusesta tuli yksi HIFK:n jalkapallojoukkueen pääomistajista.

## Lähteet
Noémia de Sousa

**Carolina Noémia Abranches de Sousa Soares** (1926–2003) oli mosambikilainen runoilija, joka kirjoitti portugaliksi. Hänellä oli sekä eurooppalaisia että afrikkalaisia sukujuuria. Hänellä oli voimakkaan vasemmistolainen maailmankatsomus. Hän toimitti *O Brado Africano* -lehden naisten sivua vuosina 1949–1951. Sousa lähti Portugaliin opiskelemaan vuonna 1951, ja kun hänen aviomiehensä Gualter Soares lähti maanpakoon Ranskaan, Sousa seurasi häntä 1964. Vuonna 1973 eronsa jälkeen Sousa palasi Portugaliin, työskenteli siellä kirjeenvaihtajana, ja asui Portugalissa kuolemaansa vuoteen 2003 asti.

Sousan tunnetuin teos, 43 runon kokoelma *Sangue Negro*, Musta veri, ilmestyi omakustanteena 1950-luvun alussa. Siitä otettiin uusi painos vasta 2001. Kokoelman runoja on kuitenkin levinnyt laajalle antologioissa, vasemmistolaisissa lehdissä, käännöksinä ja oppikirjoissa.

Soaresin runot kertovat siitä, miten hienoa on olla afrikkalainen, ja vastakkainasettelusta ymmärtämättömien siirtomaaisäntien ja alkuperäisten asukkaiden välillä.

## Lähteet

## Aiheesta muualla
*Sousan runoja  Poesia Mocambicana
Vieras Paratiisissa

**Vieras Paratiisissa** on suomalaislaulaja Kari Tapion viimeinen studioalbumi ennen hänen kuolemaansa. Se julkaistiin 5. toukokuuta 2010. Albumi sisältää Kari Tapion keikoilta tuttuja käännöskappaleita, joita hän ei syystä tai toisesta ollut aiemmin levyttänyt.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Kari Tapio kostaa uutuuslevyllään (Iltalehti 4.5.2010)

### Viitteet
Mohamed Bouderbala

**Mohamed Bouderbala** (s. 12. lokakuuta 1984 Sousse, Tunisia) on tunisialainen jalkapallomaalivahti. Hän edustaa Tunisian pääsarjassa pelaavaa Étoile Sahelia.

## Ura
Bouderbala aloitti ammattilaisuransa ES Sahelin riveissä vuonna 2006. Hän on toiminut lähinnä varamaalivahdin roolissa Aymen Mathlouthin ollessa joukkueen ykkösmaalivahti.

## Saavutukset
*Afrikan Super Cup: 2008
*Tunisian-mestaruus: 2007

## Lähteet

## Aiheesta muualla
* Worldfootball  
* Mohamed Bouderbala ES Sahelin sivustolla 
* Kawarji
Marcelino dos Santos

**Marcelino dos Santos** (20. toukokuuta 1929 Lumbo Portugalin Itä-Afrikka – 11. helmikuuta 2020 Maputo, Mosambik) oli mosambikilainen runoilija ja poliitikko. Hän käytti myös nimiä  **Kalungano** ja **Lilinho Micaia**.

Santos opiskeli Portugalissa ja Ranskassa. Hän suoritti tohtorin tutkinnon ja julkaisi myös runoja ranskaksi, portugaliksi, englanniksi ja venäjäksi.

Santos oli perustamassa vuonna 1962 Frelimoa, ja hän kirjoitti järjestön ensimmäisen säännöstön. Santos nousi vuonna 1969 Frelimon kolmihenkiseen triumviraattiin, sen jälkeen kun järjestön johtaja Eduardo Mondlane oli salamurhattu. Muut henkilöt johtoelimessä olivat Samora Machel ja Uria Simango. Simangon jätettyä paikkansa vuonna 1970 Machelista tuli Frelimon puheenjohtaja ja Santosista varajohtaja. Ideologisesti Santos arvioitiin olevan lähellä Neuvostoliittoa, mutta hän loi hyvät suhteet myös länteen. 1960-luvun lopulla hän käytti kansainvälisiä suhteitaan ja keräsi Frelimolle varoja ja kannattajia, jotka mahdollistivat itsenäistymistaistelun aloittamisen.

Santosista tuli itsenäistymisen jälkeen Machelin ensimmäisen hallituksen kehitysministeri. Vuosina 1986–1994 hän puolestaan toimi Mosambikin parlamentin puhemiehenä. Hän toimi tehtävässä aikana, jolloin Mosambik siirtyi monipuoluejärjestelmään.

Santos jättäytyi 2000-luvulla heikkenevän terveytensä takia päivänpolitiikasta, mutta hän kuului Frelimon keskuskomiteaan aina kuolemaansa asti.

## Lähteet
Absolute Greatest

__NOTOC__
**Absolute Greatest** on brittiläisen Queen-yhtyeen vuonna 2009 julkaistu kokoelma-albumi yhtyeen kuuluisimmista kappaleista. Albumista on kaksi eri versiota: normaali sekä kahden levyn versio. Kahden levyn versiossa toinen levy sisältää Roger Taylorin ja Brian Mayn selostuksen kustakin kappaleesta. Lisäksi albumia myydään kirjan kera, joka sisältää muun muassa valokuvia, käsin kirjoitettuja sanoituksia.

Albumi ylsi Suomen virallisen listan sijalle 15.

## Kappaleet
#  (Brian May)
#  (Freddie Mercury)
#  (Roger Taylor)
#  (John Deacon)
#  (Queen)
#  (Freddie Mercury)
#  (Roger Taylor)
#  (Queen-David Bowie)
#  (Queen)
#  (John Deacon)
#  (Freddie Mercury)
#  (Freddie Mercury)
#  (Queen)
#  (Brian May)
#  (Freddie Mercury)
#  (Roger Taylor)
#  (Freddie Mercury)
#  (John Deacon)
#  (Queen)
#  (Freddie Mercury)

## Arvostelut
* Allmusic: 
* Q: 

## Lähteet

## Aiheesta muualla
* 
* Absolute Greatest EMIn sivuilla
Ungulani Ba Ka Khosa

**Ungulani Ba Ka Khosa** (aluksi *Francisco Esau Cossa*, s. 1957) on mosambikilainen kirjailija. Hän opiskeli historiaa ja maantiedettä Eduardo Mondlane -yliopistossa Maputossa ja valmistui opettajaksi. Hän aloitti kirjailijanuransa julkaisemalla joitakin novelleja. Romaani *Ualalapi*  vuodelta 1987 on voittanut useita palkintoja.

## Teoksia
* Ualalapi (1987)
* Orgia dos Loucos (1990)
* Histórias de Amor e Espanto (1999) 
* No Reino dos Abutres (2002)

## Lähteet
*Ungulani Ba Ka Khosa - Ualalapi
Luís Bernardo Honwana

**Luís Bernardo Honwana** (s. 1942) on mosambikilainen kirjailija ja poliitikko. Hän opiskeli lakia Portugalissa ja työskenteli jonkin aikaa toimittajana.

Maansa itsenäistyttyä Honwana kutsuttiin presidentin avustajaksi ja sitten kulttuuriministeriksi. Hän työskenteli Unescossa vuosina 1985–2002.

Honwanan novelleja on käännetty englanniksi (*We Killed Mangy-Dog and Other Stories*, 1969). 

## Lähteet
Roy E. Disney

**Roy Edward Disney** (10. tammikuuta 1930 Los Angeles, Yhdysvallat – 16. joulukuuta 2009 Newport Beach, Yhdysvallat&nbsp;) oli yhdysvaltalainen liikemies. Hän toimi The Walt Disney Companyn hallituksen varapuheenjohtajana, animaatiotuotannon johtajana sekä viimeisinä vuosinaan konsernin neuvonantajana.&nbsp; Hänen isänsä Roy Oliver Disney ja setänsä Walt Disney perustivat Disney-konsernin. Roy E.&nbsp;Disney kuoli 79-vuotiaana vatsasyöpään.

## Lähteet

## Aiheesta muualla

*
Roy Disney

**Roy Disney** tarkoittaa seuraavia henkilöitä:
* Roy Oliver Disney (1893–1971), Walt Disneyn veli ja yksi Disney-yhtiön perustajista
* Roy Edward Disney (1930–2009), Roy O. Disneyn poika.
Beatallica

**Beatallica** on Yhdysvaltain Milwaukeesta kotoisin oleva mash-up -yhtye. Yhtye sekoittaa Metallican ja The Beatlesin musiikkia ja lyriikoita. Yhtye perustettiin vuonna 2001 ja se oli alkuun lähinnä Internet-ilmiö, jonka musiikkia sai vapaasti ja ilmaiseksi ladattua. Yhtyeen jäsenet esiintyvät Metallican ja Beatlesin jäseniin viittaavilla taiteilijanimillä, joskin heitä on haastateltu eri julkaisuihin myös oikeilla nimillään. Vuonna 2007 yhtye julkaisi ensimmäisen "oikean" albuminsa ja on sen jälkeen julkaissut tuoreemman mash-up -albumin ohella myös yhden EP-levyn, joka sisältää kaksi cover-kappaletta ja kaksi omaa sävellystä.

## Jäsenet
* Jaymz Lennfield - laulu, rytmikitara
* Grg Hammetson - soolokitara, taustalaulu
* Kliff McBurtney - basso, taustalaulu
* Ringo Larz - rummut

## Diskografia
### Albumit
* 
* 
* 
* 

### Singlet & EP:t
*  A Garage Dayz Nite (2001, EP)
* Beatallica (2004, EP)
* All You Need Is Blood (2008, Maxi-single)
* Winter Plunderband (2009, EP)
Telemundo

**Telemundo** on yhdysvaltalainen espanjankielinen televisiokanava. Se on Yhdysvaltain toiseksi suurin espanjankielinen kanava Univisionin jälkeen. Kanavan perusti mediapomo Ángel Ramos Puerto Ricossa vuonna 1954. Vuonna 1998 Sony Pictures Entertainment osti yhtiön, ja vuonna 2001 Telemundo siirtyi NBC:n (nyk. NBC Universal) omistukseen. Kanavan ohjelmistoon kuuluvat mm. lukuisat saippuasarjat.

## Aiheesta muualla
* Virallinen sivusto
Cape Breton (kunta)

**Cape Breton** (, lyhennetään usein: **CBRM**) on kaupunkioikeudet omaava kunta Kanadassa, Cape Bretonin saarella, Nova Scotian provinssissa. Vuonna 1995 Nova Scotian hallinto päätti pienentää provinssin kaupunkien ja kylien määrää yhdistämällä läheisiä alueita kaupunkimaisiksi kunniksi. Tämän päätöksen jälkeen muodostettiin Cape Bretonin kunta, johon liitettiin *County of Cape Breton* sekä Sydneyn, Glace Bayn, Sydney Minesin, New Waterfordin, North Sydneyn, Dominionin ja Louisbourgin kaupungit.

Vuoden 2006 väestönlaskennan mukaan alueella asuu 105&nbsp;928 asukasta. Kunta on asukasluvultaan toiseksi suurin Nova Scotiassa.

## Historia
### Alkuperäisasukkaat

Tiettävästi paleointiaanit leiriytyivät alueella säännöllisesti noin 9&nbsp;000-luvulla eaa. Arkaaisella kaudella, 3000-luvulta eaa. 1000-luvulle, alueella asui myöhempiä intiaanikulttuureja. Alueen nykyiset mi'kmaq-intiaanit ovat periytyneet näistä aikaisemmista kulttuureista.

### Eurooppalaisten saapuminen

Ensimmäisinä eurooppalaisina alueella vierailivat säännöllisesti viikingit noin 1100-luvulta aina 1400-luvulle. Uusimpien tutkimusten mukaan baskit olisivat ylittäneet Atlantin valtameren ja kalastaneen Pohjois-Amerikan itärannikolla noin sata vuotta ennen Kolumbuksen ensimmäistä matkaa 1942, löytäessään Amerikan. Heidän uskotaan myös antaneen saarelle sen nykyisen nimen. Tutkimusmatkailija John Cabot rantautui *Aspy Bay* -poukamaan 24. kesäkuuta 1497 ja kutsui saarta nimellä *prima terra vista*. Hän julisti alueen Englannin omaisuudeksi. Vuonna 1521 portugalilainen merenkulkija João Álvares Fagundes rantautui saarelle ja perusti ensimmäisen vakituisen asuinpaikan.

Ranskalaiset saapuivat alueelle 1600-luvun alkupuolella ja nimesivät alueen Acadieksi. Ranska ja Englanti kiistelivät alueen hallinnasta 1600-luvun loppupuolelta 1700-luvun alkupuolelle ja alue vaihtoikin omistajaa useita kertoja. Vuonna 1713 solmitussa Utrechtin rauhassa Acadie jäi Britannian omistukseen, mutta Cape Breton siirtyi takaisin Ranskalle. Vuonna 1719 ranskalaiset alkoivat rakentaa saaren lounaisrannikolle linnoitettua kaupunkia, joka nykyisin tunnetaan Louisbourgina.

Seitsenvuotisen sodan aikana yhdysvaltalaiset joukot valtasivat Louisbourgin. Britit palauttivat sen myöhemmin takaisin Ranskalle, mutta sodan loppupuolella vuonna 1760 brittiläiset joukot tuhosivat kaupungin.

### Seitsenvuotisen sodan jälkeen
Seitsenvuotisen sodan jälkeen saaren nimeksi vaihdettiin Cape Breton, ja se yhdistettiin nimellisesti Halifaxin kuntaan. Vuonna 1765 Cape Bretonin saari erotettiin Halifaxista omaksi kunnakseen. Vuonna 1784 saari itsenäistyi ja pääkaupungiksi valittiin Sydney. Vuonna 1820 Cape Breton liitettiin takaisin Nova Scotiaan.

## Lähteet

## Aiheesta muualla
Luettelo Turun Palloseurassa pelanneista jalkapalloilijoista

Tämä on luettelo Turun Palloseurassa sarjaotteluita pelanneista jalkapalloilijoista.

:*päivitetty: 31. lokakuuta 2016*

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## V

## W

## Z

## Ä

## Lähteet

* Pelimiehet: Suomen jalkapallon pelaajatilastot 1930-2006, 
* Veikkausliiga Hall of Fame
Kristian Taubert

**Kristian Taubert** (s. 2. huhtikuuta 1972, Lahti) on entinen suomalainen jääkiekkoilija, jonka pelipaikka oli puolustaja. Vaikka Taubert on syntynyt Lahdessa, on hänen kasvattajaseuransa Tampereen Ilves. Taubert päätti uransa Venäjällä kaudella 2004–2005. Ensimmäisen SM-liigaottelunsa Taubert pelasi Ilveksessä kaudella . SM-liigassa Taubert on lisäksi edustanut TuToa, Porin Ässiä, Oulun Kärppiä ja Saimaan Palloa. Ulkomailla hän on pelannut Venäjän lisäksi Isossa-Britanniassa, jossa seura oli Nottingham Panthers. Taubert voitti Challenge Cupin kaudella 2003–2004.

## Lähteet

*
Seppo Sillanpää

**Seppo Aulis Sillanpää** (s. 29. huhtikuuta 1953 Lahti) on suomalainen muusikko, säveltäjä, sanoittaja, opettaja ja toimittaja. Hän on koulutukseltaan filosofian maisteri.

## Musiikkiura
Sillanpään ensimmäisiä yhtyeitä olivat lahtelaiset bluesyhtyeet Nikodemus Dodge (1969-71) ja Yolk (1971-72). Aktiivisin muusikon ura alkoi vuonna 1974 Vanha Isäntä -yhtyeen viulistina, banjistina , kitaristina ja mandolinistina. Julkisuudessa hän oli eniten esillä keväällä 1975 vierailtuaan Pihasoittajat-yhtyeen jäsenenä Euroviisuissa Tukholmassa. Sillanpään omat soololevyt Akustin Polska ja Lamentarola ilmestyivät vuosina 1989 ja 1990 ja vuodesta 1992 alkaen Sillanpää esiintyi ja levytti kahden tyttärensä, Jeminan ja Selinan kanssa.  Ensin lastenmusiikkiyhtyeessä mm. Yleisradion lastenohjemissa  ja erilaisilla festivaaleilla. Tyttärien kasvettua teineiksi Sillanpäät olivat yhdessä erilaisissa folk-kokoonpanoissa mm. *Band'o* -nimellä.  Trio teki lukuisia esiintymismatkoja Yhdysvaltoihin vuosien 1995-2005 välisenä aikana.

Sillanpää on tehnyt muusikon töiden ohella ammatikseen myös toimittajan, tuottajan ja musiikkiassistentin töitä Yleisradion palveluksessa (free lance -toimittajana 1974–1982 ja vakituisena 1984–2017) ja toiminut musiikinopettajana Lahden Rudolf Steiner -koulussa vuodet 1982­–1984. Nykyään hän opettaa folk- ja kansanmusiikkikursseilla ja kansalaisopistoissa viulun, mandoliinin, kitaran, 5-kielisen banjon ja ukulelen soittoa. Hän on myös toiminut amerikkalaisen *Banjo Newsletter* -lehden vierailevana kolumnistina vuodesta 2015  ja julkaissut useita nuottikokoelmia eri kielisoittimille.

## Diskografia
* Akustin Polska (1989, Power Records)
* Lamentarola (1990, Power Records)
* Siljakudaa – Seppo Sillanpään lastenlauluja 1 (1992, Akusti-tuotanto)
* Äkkiä Pakoon – Seppo Sillanpään lastenlauluja 2 (1993, Olarin Musiikki)
* Seppo, Jemina ja Selina Sillanpää: Moon Madness (1999, Texicalli Records)
* Band'o (2003, Bluelight Records)
* Band'o: Away (2006, Akusti-tuotanto) 
* Band'o: Huu (2008, Akusti-tuotanto) 

## Painetut julkaisut
* Mandoliiniopas (1990, Kansanmusiikki-instituutti)  
* Viuluopas (1993, Karprint) https://
* Seppo Sillanpään lastenlauluja (1993, Olarin Musiikki)
* Duokirja  (1997, Karprint) 
* Catlicks: traditional & original tunes for clawhammer banjo 

## Lähteet

## Aiheesta muualla
* 
* 
*
Raakel (nimi)

**Raakel** tai **Rakel** on heprealaisperäinen naisen etunimi, joka johtuu heprean lammasta tarkoittavasta sanasta.  Raakel on nimen suomenkielinen muoto, monissa muissa kielissä se kirjoitetaan Rakel. Nimi on tullut tunnetuksi Raamatusta, jossa mainittu Raakel oli  Jaakobin toinen vaimo.

Suomessa nimi Raakel on joulukuuhun 2025 mennessä annettu 5&nbsp;456 ja Rakel noin 6&nbsp;540 henkilölle, joista suurin osa on syntynyt 1900-luvun alkupuolella.  Raakelin nimipäivä on 17. joulukuuta.

## Tunnettuja Raakeleja ja Rakeleja
* Rakel Chukri (s. 1978), ruotsalainen toimittaja
* Rakel Hiltunen (s. 1940), suomalainen poliitikko, SDP:n ent. kansanedustaja
* Rakel Hyvärinen (1923–2016), lasten- ja nuortenkirjailija 
* Rakel Jalas (1892–1955), suomalainen lääkäri, lääkintöneuvos ja Kokoomuksen kansanedustaja
* Rakel Jylhä (1907–1984), suomalainen toimittaja ja kirjailija
* Rakel Kansanen (1888–1949), suomalainen kirjallisuuden suomentaja
* Rakel Koivisto (1917–2009), suomalainen kuvanveistäjä
* Rakel Kurkela (1920–1999), suomalainen elintarvikekemian ja -teknologian apulaisprofessori
* Raakel Kuukka (1955–2022), suomalainen kuvataiteilija
* Rakel Laakso (1904–1985), suomalainen näyttelijä
* Rakel Liehu (s. 1939), suomalainen kirjailija
* Rakel Liekki (s. 1979), suomalainen media-alan toimija, kuvataiteilija ja toimittaja
* Raakel Lignell (s. 1966), suomalainen viulisti, musiikkituottaja ja juontaja
* Rakel Linnanheimo (1908–2004), suomalainen näyttelijä, malli ja naamioija.
* Rakel Lyytinen, *Maria Pajaniemi* (1901–1982), suomalainen kirjailija
* Rakel Seweriin (1906–1995), norjalainen poliitikko ja ministeri
* Rakel Surlien (1944–2025), norjalainen poliitikko ja ministeri
* Rakel Wihuri (1905–1987), suomalainen kauppaneuvos ja kulttuurin tukija, Wihuri-yhtymän hallituksen puheenjohtaja

## Kuvitteellisia Raakeleja
* Raakel Kurki, tv-sarjassa Salatut Elämät

## Lähteet
Imago (täsmennyssivu)

**Imago** voi tarkoittaa seuraavia:

* imago, henkilön tai yrityksen itsestään antama kuva tai vaikutelma
* imago, täysikasvuinen hyönteinen, varsinkin perhonen, erotukseksi toukasta ja kotelosta
* 2989 Imago, päävyöhykkeen asteroidi
* *[[Imago (kirja)|Imago]]*, Octavia E. Butlerin Xenogenesis-trilogian kolmas ja viimeinen osa
* Imago, lautapeli
* Imago ry, Jyväskylän yliopiston yhteisöviestinnän ainejärjestö.
Mosambikin kirjallisuus

**Mosambikin kirjallisuus** on mosambikilaisten kirjailijoiden kotimaassaan ja ulkomailla julkaisemaa kirjallisuutta. Maassa on kymmeniä pieniä kieliä, mutta useimmat mosambikilaiset kirjailijat ja runoilijat kirjoittavat portugaliksi. Maassa julkaistaan vuosittain vain noin 20 kirjaa, ja painokset ovat useimmiten vain muutamia satoja.

Kirjallisuus pohjautuu mosambikilaisten kansojen vahvaan tarinaperinteeseen. Monille kansoille esi-isien kunnioittaminen on tärkeää, ja kansantarinat kertovat sekä realistisesti että myyttisesti aikaisempien sukupolvien elämästä. Esimerkiksi makondeilla on tarina "ensimmäisestä makondesta", joka selittää myös sen, miksi myöhemmät polvet asuvat ylänköalueilla eivätkä jokivarsilla.

Siirtomaa-aikana mosambikilainen kirjallisuus käsitteli kansallismielisiä aiheita. Monet tulevat kirjailijat opiskelivat ulkomailla, lähinnä Portugalissa ja Ranskassa. Tämän vaiheen merkittävimmät kirjailijat olivat Rui de Noronha ja Noémia de Sousa. José Craveirinha alkoi käsitellä 1940-luvulla runoissaan mosambikilaisten yhteiskunnallista todellisuutta ja yllytti kapinointiin. Häntä pidetään nykyään Mosambikin tärkeimpänä runoilijana. José Craveirinha sai Camões-palkinnon vuonna 1991.

1920-luvulla maassa alkoi ilmestyä viikkolehti *O Brado Africano*. Se oli portugalilaisten valvonnassa, mutta onnistui silti ilmaisemaan afrikkalaisten näkemyksiä. Monet tunnetuimmista kirjailijoista julkaisivat runojaan ja esseitään siinä, esimerkiksi Noémia de Sousa, joka toimitti lehden naistensivuja, ja Marcelino dos Santos, josta tuli Frelimon perustajajäsen.

Itsenäisyystaistelun aikana julkaistiin paljon Frelimon sissien taistelustaan kirjoittamia runoja. Yksi parhaista tämän vaiheen runoilijoista oli Marcelino dos Santos. Itsenäisyystaistelua seurasi sisällissota, jonka aikana uusina kirjailijoina nousivat esiin Mia Couto, Ungulani Ba Ka Khosa, Heliodoro Babtista ja Eduardo White. Couto on edelleen tärkeä toimija Mosambikin kirjallisuuspiireissä. Couton romaaneja on käännetty useille kielille, myös suomeksi. Nykyisistä kirjailijoista merkittäviä ovat myös Lília Momplé ja Paulina Chizine, jonka *Balada de Amor ao Vento* oli ensimmäinen julkaistu mosambikilaisen naisen kirjoittama romaani. Muita kirjailijoita ovat João dos Santos Albasini, Heliodoro dos Santos Baptista, Rui Knopfli ja Luís Bernardo Honwana. 

## Lähteet
Karl Ekman (tietokirjailija)

**Karl Ekman** (29. syyskuuta 1895 Bratislava, Itävalta-Unkari – 5. heinäkuuta 1962 Helsinki) oli suomalainen tietokirjailija, toimittaja ja kääntäjä. Hänen vanhempansa olivat pianisti ja kapellimestari Karl Ludvig Ekman ja laulaja Ida Paulina Ekman omaa sukua Morduch. Karl Ekman kirjoitti ylioppilaaksi 1913 Nya svenska samskolanista ja valmistui filosofian kandidaatiksi Helsingin yliopistosta 1916. Hän teki opintomatkan Saksaan 1913 ja Englantiin 1924. Ekman väitteli 1920 filosofian tohtoriksi Friedrich Nietzschen estetiikasta. Hän työskenteli Helsingin osakepankin Porvoon konttorin johtajana 1920–1923, virkailijana Holger Schildt -kustantamossa 1925–1926 ja ulkomaantoimittajana Hufvudstadsbladetissa 1927–1935. Ekman julkaisi tutkimuksia estetiikasta ja historiasta, teki teollisuusyritysten historiikkeja ja kirjoitti elämäkertoja. Merkittävin elämäkerta on *Jean Sibelius*, joka ilmestyi ruotsiksi ja suomeksi 1935 ja englanniksi 1936. Kirjan neljäs täydennetty painos ilmestyi suomeksi ja ruotsiksi 1956 nimellä *Jean Sibelius ja hänen elämäntyönsä*.

## Teokset
* *Nietzsches estetik. En konstruktion och en kritik,* Schildt 1920
* *Sju lorder och mr Churchill. Personligheter i brittisk politik,* Schildt 1925
* *August Eklöf aktiebolag 1864–1924,* 1926
* *Nokian tehdas 1868–1928,* Nokia oy 1930
* *Från hav och hov. Amiral Oscar von Kraemers levnadslopp skildrat på grundvalen av efterlämnade papper,* (yhdessä Bernhard Estlanderin kanssa), Schildt 1931
* *Jean Sibelius. Taiteilijan elämä ja persoonallisuus,* Otava 1935
* *Osakeyhtiö Troili aktiebolag 1911–1936,* Oy Troili ab 1936
* *Stockfors bruk,* Stockfors 1936
* *Herraskartanon vanhan tehtaan historia. Teijon tehdas 1686–1936,* Teijon tehtaat 1937
* *Suomen konepajainsinööriyhdistys ry 1917–1942,* Suomen konepajainsinööriyhdistys 1942
* *En gammal helsingforsverkstads historia. John Stenbergs maskinfabrik 1882–1942,* Oy John Stenberg ab 1943
* *Landsbygdens bildningsproblem,* Söderström 1949
* *Masuuni josta tuli suurvalimo. Högforsin tehdas 1820–1950,* (yhdessä W. E. Nordströmin kanssa), Kymin oy Högforsin tehdas 1953–1954, kaksi osaa

### Ruotsinnokset
* John Erskine: *Den sköna Helenas privatliv,* Schildt 1926
* Richard Halliburton: *Romantikens kungväg,* Schildt 1926
* Olaf Linck: *En sommar bland siouxindianer,* Schildt 1926
* Victor Margueritte: *De brottsliga,* Schildt 1926
* Donn Byrne: *Galgmannens hus,* Schildt 1928
* Unto Seppänen: *Markku och hans släkt,* (yhdessä Olof Enckellin kanssa), Bonnier 1940

## Lähteet
Vatselan seisake

**Vatselan seisake** oli Uudenkaupungin radan varressa sijainnut lakkautettu seisake. Se perustettiin Raisioon vuonna 1933. Seisake lakkautettiin jo kahdentoista vuoden kuluttua, helmikuussa 1945.

## Lähteet
Mustanaamamuura

**Mustanaamamuura** (*Myrmoborus myotherinus*) on Amazonasin alueella Etelä-Amerikassa tavattava puumuuriin kuuluva varpuslintu.

## Koko ja ulkonäkö
Kooltaan mustanaamamuura on noin 13&nbsp;cm. Koiras- ja naarasyksilöt eroavat väritykseltään selvästi. Koiras on selästään ja päästään väriltään sinertävän harmaa. Silmien ympärillä on musta maski ja myös kurkku on musta. Silmän iiris on väriltään punainen. Harmaissa siivissä on kolme valkoista juovaa. Naarasmustanaamamuura on selästään tumman oliivinruskea. Myös naaraalla on koiraan tapaan silmien ympärillä musta maski. Siipijuovat ovat kellertävät. Kurkku on väritykseltään valkoinen ja vatsa on okrankellertävä.

## Levinneisyys ja elinympäristö
Mustanaamamuuraa tavataan eteläisestä Venezuelasta, Kolumbian, Ecuadorin ja Perun itäosista, Pohjois-Boliviasta sekä Amazonasin alueen Brasiliasta. Lajin elinympäristöä ovat kosteat niin sanotut *terra firme*-metsät ja muut vanhat metsät. Laji elää erityisesti tiheän aluskasvillisuuden joukossa. Yleensä lajia tavataan metsissä, jotka sijaitsevat alle 700 metrin korkeudella merenpinnasta.

Johann Baptist von Spix kuvasi lajin holotyypin vuonna 1825 Brasiliasta (Fonte Boa, Rio Solimões). Lajista tunnetaan seitsemän alalajia: *elegans*, *myotherinus*, *incanus*, *ardesiacus*, *proximus*, *sororius* ja *ochrolaema*.

## Elintavat
Mustanaamamuura liikkuu yleensä pareittain tai pienissä ryhmissä. Muiden lähisukulaistensa tavoin laji syö hyönteisiä ja voi ravintoa etsiessään seurata muurahaislaumaa, jonka edestä hyönteiset ja muut pienet selkärangattomat lähtevät pakoon.

Ensimmäisen kerran mustanaamamuuran pesä löydettiin vuonna 2001. Pesä on uunimainen rakennelma ja se sijaitsi maassa. Naaras munii yhdestä kahteen valkoista violettipilkullista munaa. Sekä naaras että koiras osallistuvat munien hautomiseen ja kuoriutuneiden poikasten hoitamiseen.

## Lähteet
Hagar Sarasto

**Hagar Lovisa Sarasto** (o.s. *Heman*; 1. huhtikuuta 1890 Ylöjärvi – 1. tammikuuta 1959 Turku) oli suomalainen näytelmäkirjailija. Hän oli koulutukseltaan filosofian maisteri ja asui pääosan elämästään Padasjoella, jossa kuului kunnanvaltuustoon. Sarasto toimi myös Siirtoväen huollon ja Lotta Svärdin paikallisjohtajana Padasjoella. 

Hagar Saraston vanhemmat olivat rovasti, asessori, valtiopäivämies ja kirjailija Gustaf Adolf Heman, aik. Mäkelä (1855–1917) ja Lydia Lovisa os. Silander (1860–1920). Hänen sisariaan olivat Ruth Lyyli Linnove (1881-1918) ja Eva Debora Tulenheimo (1885-1977).

## Teoksia
* *Päivärannan onnelliset* : 1-näytöksinen huvinäytelmä. Werner Söderström oy:n näytelmäsarja 108.    WSOY 1927, 2. painos 1933
* *Jaloa haltijaväkeä* : kaksinäytöksinen näytelmä. Werner Söderström oy:n näytelmäsarja 118.    WSOY 1930

## Lähteet
* 
*Kuolleita (maksullinen artikkeli) Helsingin Sanomat 5.1.1959, HS Aikakone. Viitattu 27.3.2018.
Kiipijämuurat

**Kiipijämuurat** (*Myrmoborus*) on puumuurien heimoon kuuluva varpuslintusuku. Kiipijämuurien sukuun kuuluu BirdLifen mukaan 5 lajia.

## Kiipijämuuriin kuuluvia lajeja
* Kiipijämuura (*Myrmoborus leucophrys*)
* Mustanaamamuura (*Myrmoborus myotherinus*)
* Mustapyrstömuura (*Myrmoborus melanurus*)
* Punatöyhtömuura (*Myrmoborus lophotes*)
* Tuhkarintamuura (*Myrmoborus lugubris*)

## Lähteet

## Aiheesta muualla
*ITIS: Myrmoborus
Anémone Marmottan

**Anémone Marmottan** (s. 25. toukokuuta 1988 Bourg-Saint-Maurice) on ranskalainen alppihiihtäjä.

Alppihiihdon maailmancupissa Marmottan kilpaili ensimmäisen kerran 25. lokakuuta 2008 Söldenissä. Ensimmäiset maailmancupin pisteensä hän sai oltuaan 16:s Aspenin suurpujottelussa marraskuussa 2009. Kymmenen parhaan joukkoon hän sijoittui ensimmäisen kerran oltuaan yhdeksäs Söldenin suurpujottelussa lokakuussa 2010. Ensimmäisen palkintosijansa hän saavutti oltuaan toinen Åren suurpujottelussa 6. maaliskuuta 2014.

Vancouverin olympialaisissa 2010 Marmottan oli suurpujottelussa yhdestoista. Vuoden 2011 MM-kisoissa hän voitti kultaa joukkuekilpailussa ja oli suurpujottelussa neljästoista. Sotšin olympialaisissa 2014 hän sijoittui suurpujottelussa kahdeksanneksi ja pujottelussa 13:nneksi. 

Marmottan on voittanut Ranskan-mestaruuden suurpujottelussa 2010 ja 2013.

## Lähteet
Marion Bertrand

**Marion Bertrand** (s. 2. marraskuuta 1984 Grasse) on ranskalainen alppihiihtäjä.

Bertrand kilpaili alppihiihdon maailmancupissa ensimmäisen kerran Val d'Iseressä 12. joulukuuta 2002. Ensimmäiset maailmancupin pisteensä hän saavutti Aspenin suurpujottelussa marraskuussa 2006 oltuaan 27:s. Bertrandin paras maailmancupin sijoitus on kahdeksas sija Aspenin suurpujottelusta 29. marraskuuta 2008.

Ranskan mestaruuskisoissa hän voitti vuonna 2012 suurpujottelussa kultaa. MM-kilpailuissa Bertrand on sijoittunut parhaimmillaan suurpujottelussa kaksi kertaa 16:nneksi, vuosina 2007 ja 2013.

## Lähteet
Kaarlo Johan Blomstedt

**Kaarlo (Karl) Johan Blomstedt** (3. helmikuuta 1839 Kuru – 21. lokakuuta 1888 Hämeenlinna) oli suomalainen rehtori, latinankielisen kirjallisuuden kääntäjä ja valtiopäivämies.

Blomstedtin vanhemmat olivat lukkari Aron Emanuel Blomstedt ja Karoliina Sofia Adler. Hänen vanhempi veljensä oli lehtori ja toimittaja Oskar Blomstedt. Blomstedt pääsi ylioppilaaksi Vaasan lukiosta 1860 ja valmistui Helsingin yliopistosta filosofian kandidaatiksi 1866, opettajakandidaatiksi 1868 ja filosofian maisteriksi 1869.

Blomstedt toimi Hämeenlinnan lyseossa latinan ja kreikan lehtorina sekä rehtorina 1873–1888. Hän osallistui pappissäädyn edustajana valtiopäiville 1888. Blomstedt oli Hämeenlinnan kaupunginvaltuuston jäsenenä 1881-1888 ja valtuuston puheenjohtajana 1885-1886. Hänen aloitteestaan perustettiin Hämeen Sanomat-lehti ja Blomstedt oli lehden ensimmäinen päätoimittaja 1879. Blomstedt vuokrasi valtion omistamaa Hämeenlinnan maalaiskunnassa sijainnutta Ojoisten virkataloa ja harjoitti siellä maanviljelyä. 

Kaarlo Johan Blomstedt oli naimisissa 1866–1875 Ida Wilhelmina Lindqvistin (k. 1875) kanssa. Heidän poikansa oli arkkitehti Yrjö Blomstedt. Vuonna 1877 Blomstedt meni uudelleen naimisiin Alma Josefina Wegeliuksen kanssa.  Tästä avioliitosta oli hänen toinen poikansa historioitsija ja arkistonhoitaja Kaarlo Blomstedt.
__NOTOC__
## Teoksia
* Lindeqvist, Carl Johan: *Alkuharjoituksia latinan kielessä 1. osa*. Suomenkielisiä kouluja varten toim. Kaarlo Blomstedt. Eurén, Hämeenlinna 1874–1875, Hagelberg, Tampere 1878, 1882.
* Lindeqvist, Carl Johan: *Alkuharjoituksia latinan kielessä 2. osa*. Suomenkielisiä kouluja varten toim. Kaarlo Blomstedt. Suomalaisen Kirjallisuuden Seura, Helsinki 1874–1875, Hagelberg, Tampere 1879.
* ”Selityksiä Ciceron kirjaseen Cato Major.” *Hämeenlinnan normalilysei. Kertomus lukuvuodesta 1884–1885*.   Hämeenlinna 1885.

## Suomennoksia
* Quintus Horatius Flaccus: ”Carmen saeculare.” Suomentanut ja selittänyt Kaarlo Blomstedt. *Hämeenlinnan normali-lyseumi: Kertomus lukuvuosista 1873–1874 ja 1874–1875*. A. W. Lindgren, Hämeenlinna 1875.
* Marcus Tullius Cicero: *Cato Major de senectute*. Carberg, Hämeenlinna 1886.

## Lähteet
* 
* Blomstedtin perhesuhteet.
* Tammio, E. J.: Hämeenlinnan normaalilyseon synty ja varhaisvaiheet.  Hämeenlinna 1913.

### Viitteet

## Aiheesta muualla
* Hämeenlinnan lyseen uudesta koulurakennuksesta kertomus, jonka syyskuun 17 p. v. 1888 kello 12 päivällä vietettävää vihkimysjuhlaa varten kirjoitti Kaarlo Blomstedt.  Hämeenlinnan Lydia-sivusto.
Pajunen

**Pajunen** voi viitata seuraaviin:

## Sukunimi

* Aarno Pajunen (1922–1982), kauppaneuvos, diplomikauppias ja toimitusjohtaja
* Aimo Pajunen (1931–2013), kenraali
* Anita Pajunen, laulaja
* Anne Pajunen (s. 1988), näyttelijä ja tanssitaiteilija
* Arvi Pajunen (1895–1966), everstiluutnantti, sotilaslentäjä
* Edvard Pajunen (1888–1953), kauppias, Edvard Pajunen Oy:n perustaja
* Elin Pajunen (s. 2002), korkeushyppääjä 
* Heikki Pajunen (s. 1971), yritysjohdon valmentaja, aikaisemmin jalkapalloerotuomari
* Janne Pajunen (s. 1968), pikajuoksija
* Jarkko Pajunen (s. 1970), näyttelijä
* Jenny Pajunen (1909–1978), toimittaja ja kirjailija
* Jere Pajunen (s. 1986), suunnistaja
* Joonas Pajunen (s. 1986), elokuvaohjaaja ja -käsikirjoittaja
* Jorma Pajunen (1949–2023), pesäpalloilija
* Jukka-Pekka Pajunen (s. 1961), kääntäjä
* Jussi Pajunen (s. 1954), ylipormestari, Helsingin ent. kaupunginjohtaja
* Katriina Pajunen (s. 1961), lavastaja
* Lasse Pajunen (s. 1956), näyttelijä
* Leuto A. Pajunen (1888–1950), rakennusmestari
* Miia Selin, o.s. Pajunen (s. 1973), näyttelijä
* Niilo Pajunen (1894–1983), kansanedustaja (SDP)
* Olavi Pajunen (1920–1971), näyttelijä, teatterinjohtaja ja teatteriohjaaja
* Paavo Pajunen (1904–1940), kommunisti ja Espanjan sisällissotaan osallistunut vapaaehtoinen
* Terttu Pajunen-Kivikäs (1898–1986), näyttelijä, lausuja,
* Veikko Pajunen (1936–2016), kansanedustaja (SDP)
* Väinö Pajunen (1906–1979), tieteilijä ja oppikirjojen laatija
* Väinö Pajunen (1928–2016), jalkapalloilija

## Muita
* Pajunen, järvi Heinolassa
* Murto-Pajunen, järvi Kuopiossa ja Tervossa
* Iso-Pajunen, järvi Pielavedellä lähellä Pajuskylää
* Saari-Pajunen, järvi Pielavedellä lähellä Pajuskylää
* Edvard Pajunen Oy, myöhemmin *Alennushalli Pajunen* oli helsinkiläinen kauppaketju, nykyisen Alepan edeltäjä.
Bristol Freighter

**Bristol Freighter** oli englantilaisen Bristol Aeroplane Companyn valmistama, kahdella mäntämoottorilla varustettu ylätasoinen rahtikone. Koneen avattavan nokan kautta rahtitilaan voi ajaa esimerkiksi kaksi autoa. Kone pystyi kuljettamaan rahdista ja versiosta riippuen lisäksi 16–32 matkustajaa. Sen suurempi versio oli Bristol Super Freighter. Bristol Freighter perustui Bristol Bombay -koneeseen, jota Englanti käytti toisen maailmansodan aikana Keski-Idässä. Konetta valmistettiin vuoteen 1958 mennessä 214 kappaletta.

## Vastaavanlaisia lentokoneita
* Aviation Traders Carvair
* Armstrong Whitworth AW.660 Argosy

## Lähteet
*  

### Viitteet
GJ 1214 b

**GJ 1214 b** on supermaapalloksi luokiteltava eksoplaneetta. Se kiertää 13 parsekin (noin 42 valovuotta) etäisyydellä Maasta sijaitsevaa M-spektriluokan tähteä GJ 1214. Planeetan löytyminen julkaistiin 17. joulukuuta 2009, ja sen havaitsi ylikulkumenetelmällä eksoplaneettoja etsivä MEarth Project.

GJ 1214 b:n kiertoaika keskustähden ympäri on 1,6 Maan vuorokautta, mikä antaa tähden ja planeetan väliseksi etäisyydeksi 0,07 AU:ta. Planeetan läpimitta on noin 2,68 Maan läpimittaa ja sen massa noin 6,55 Maan massaa. Planeettojen koostumusta määrittävien mallien mukaan planeetan massasta noin 75&nbsp;% muodostuu vedestä, 22&nbsp;% piistä ja 3&nbsp;% raudasta. Toisen näkemyksen mukaan planeetan alhainen tiheys johtuu suuresta kaasupitoisuudesta, jota on kiven ja vesijään lisäksi. Tällöin planeetta olisi eräänlainen ”mini-Neptunus”.

Planeetan pintalämpötilaksi on arvioitu 393&ndash;555 K eli 120&ndash;282&nbsp;°C. Tämä tekee siitä toistaiseksi ylikulkumenetelmällä havaituista planeetoista ylivoimaisesti viileimmän.

Koska planeetta sijaitsee varsin lähellä Maata ja se kulkee Maasta katsottuna keskustähtensä editse, GJ 1214 b:tä ympäröivän kaasukehän ominaisuuksia on pystytty tutkimaan. Se on ensimmäinen supermaapallon kaasukehä, jota on huolella analysoitu. Planeetan kaasukehätutkimusta johtaneen tutkijan mukaan planeetan kaasukehän tutkimisessa on saavutettu todellinen virstanpylväs supermaapallojen kuvantamisessa. Analyysi päästiin tekemään, kun planeetta kulki emotähtensä editse. Kun planeetta on emotähtensä edessä, osa tähden valosta kulkee planeetan kaasukehän läpi, jolloin teleskoopeilla pystytään havannoimaan kaasukehän läpi kulkeneen valon ominaisuuksia.

## Planeetan keskustähdestä

Planeetta GJ 1214 b kiertää himmeää punaista kääpiötähteä GJ 1214, jonka sijaitsee Käärmeenkantajan tähdistössä. Tähti on niin himmeä, että se näkyy vain suurella kaukoputkella; näennäinen kirkkaus V on 14,67. Tähden arvioitu massa on 0,157 aurinkoa, säde 0,211 ± 0,0097 aurinkoa, pintalämpötila 3026 ± 130 K ja luminositeetti 0,00334. Tähti on arvioitu hieman Aurinkoa vanhemmaksi eli 6 miljardin vuoden ikäiseksi, mutta ikä saattaa olla rajoissa 3–10 miljardia vuotta.

## Lähteet
Sara Parise

**Sara Parise** (s. 19. tammikuuta 1982 Bolzano) on italialainen uimari. Hän sai kaksi hopeamitalia uinnin pitkän radan Euroopan-mestaruuskilpailuissa 2000 Helsingissä 4 × 100 metrin ja 4 × 200 metrin vapaauintiviesteistä. Hän myös edusti Italiaa kaksissa peräkkäisissä kesäolympialaisissa vuosina 2000 Sydneyssä ja 2004 Ateenassa.

## Lähteet